  Виталий Пронин Арлы йылпумъянъёс лэсьто пудо вордон удысын ужасьёс. Тол бабай но Лымы ныл Ува ёросысь ваньмаз сямен фермаосы вуылӥзы, нош нырысь ик кожазы «Свобода» хозяйствоысь Кунгур гуртысь пудо утисьёс доры. Татысь скал кыскисьёс котькинлы адӟем карымон тыршо. Н. Баженова, Н. Мясникова, Т. Пушина, А. Бельтюкова но мукетъёсыз ас удыссэс кынем синмын но быдэстыны быгатозы. Сюлмо тыршемзы уж вылын но шӧдӥське. Ар пумозь котькуд скаллэсь 7 сюрс килограмм пала йӧл люканы малпало.«Свобода» хозяйствоын нимысьтыз сюлмасько ветылъёссы но кунян вайыны дасяськись скалъёссы сярысь - пудо сиёнзэс витаминъёсын узырмыто. Кунгур фермаын ужасьёсты данъяны вуылӥзы ёрос администрациысь гурт хозяйствоя управлениын но Удугучин культурая юртын ужасьёс.Галина Земцова. Теги: Ува  